Toukokuussa otetaan päihteet puheeksi – keskustelu terveemmän huomisen puolesta tähtää päihteiden käytön vähentämiseen

Sopuisa Etelä-Karjala -kärkiohjelman yksi keskeisistä tavoitteista on vähentää eteläkarjalaisten työikäisten päihteiden käyttöä. Päihteet puheeksi -toimintamallissa kysytään alkoholin käytöstä kaikilta toukokuun alkupuolella hyvinvointiasemilla asioivilta. Kärkiohjelma liittyy Etelä-Karjalan hyvinvointialueen palvelustrategiaan, jossa määritellään strategiatavoitteisiin pohjautuvat palveluiden toteuttamisen periaatteet ja toteutusmallit.

Vuosille 2024–2025 tehdyn kärkiohjelman toimenpiteenä tehostetaan perusterveydenhuollossa asioiville alkoholinkäytön puheeksi ottoa Päihteet puheeksi -toimintamallin avulla. Tavoitteena on vahvistaa keskustelua päihteiden käytöstä ja tarjota mini-interventioita tarvitsijoille. Toimintamallin pilottiviikot toteutetaan toukokuun ensimmäisinä viikkoina, jolloin kaikilta hyvinvointiasemilla asioivilta asiakkailta kysytään alkoholin käytöstä.

Kansallisen terveysindeksin 2019–2021 mukaan Etelä-Karjalan alkoholisairastuvuus on maamme toiseksi suurinta, erityisesti työikäisten miesten keskuudessa. Lähes joka viides työikäinen mies tupakoi ja lähes puolet käyttää alkoholia liikaa sekä juo humalahakuisesti. Vastaavasti naisista tupakoi 12 % ja käyttää alkoholia liikaa 23 %. Ehkäisevä päihdetyö toteutti alkuvuonna 2023 osana Pakka-toimintamallia päihdetilannekyselyn, jossa kysyttiin havaintoja ja mielipiteitä oman asuinalueen päihteiden käytöstä. Kyselyn mukaan lähes puolelta aikuisista vastaajista oli kysytty alkoholinkäytöstä viimeisen vuoden aikana terveydenhuollon vastaanotolla, mutta neuvontaa oli annettu vähän.

Ehkäisevä päihdetyö toteutti alkuvuonna 2023 osana Pakka-toimintamallia päihdetilannekyselyn, jossa kysyttiin havaintoja ja mielipiteitä oman asuinalueen päihteiden käytöstä. Kyselyn mukaan lähes puolelta aikuisista vastaajista oli kysytty alkoholinkäytöstä viimeisen vuoden aikana terveydenhuollon vastaanotolla, mutta neuvontaa oli annettu vähän. Päihteet puheeksi -toimintamallin avulla pääsemme antamaan neuvontaa sitä kaipaaville.

Tilastotietoa:

Etelä-Karjalassa lähes joka viides (19%) työikäinen mies tupakoi. Lisäksi lähes puolet (47%) työikäisistä miehistä käyttää liikaa alkoholia ja juo humalahakuisesti. Vastaavasti naisista 12% tupakoi ja 23 % käyttää alkoholia liikaa (Sotkanet 2022).

Etelä-Karjalan alkoholisairastavuus on maan toiseksi korkein (Kansallinen terveysindeksi 2019–2021).

Etelä-Karjalan päihdetilannekyselyssä (2023) oli 44 %:lta kyselyyn vastaajista kysytty terveydenhuollon vastaanotolla alkoholin käytöstä viimeisen vuoden aikana. Neuvontaa heistä oli saanut 6 % .

Lisätietoja:

Ulla Peippo, ehkäisevän päihdetyön asiantuntija, puh. 040 82 78 779, ulla.peippo@ekhva.fi

Kansallinen terveysindeksi - THL

Etusivu - Sotkanet.fi, Tilasto- ja indikaattoripankki

Palvelustrategia